Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 519/13/2202	Galanta, 28.7.2015
EEČ : 2-17-171-2015

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b, písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Galanta
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
ako matka mal. XXXXX, nar. XXXXX, mal. XXXXX, nar. XXXXX a mal. XXXXX, nar.XXXXX, ktoré boli zverené do výchovy a opatery otca XXXXX, nar. XXXXX, bytom XXXXX, zanedbala svoju zákonnú povinnosť prispievať na výživu svojich maloletých detí, napriek tomu, že jej táto povinnosť vyplýva zo zákona o rodine, pričom rozsah vyživovacej povinnosti jej bol určený rozsudkom Okresného súdu v XXXXX pod č. k. XXXXX zo dňa 07.10.2010, právoplatným dňom 21.10.2010, podľa ktorého je zaviazaná prispievať na výživu maloletých detí mesačne sumou 25,38,-€ na každé dieťa a následne vždy vo výške 30% zo sumy životného minima na nezaopatrené neplnoleté dieťa, vždy do 15-teho dňa toho ktorého mesiaca k rukám XXXXX, avšak si svoju vyživovaciu povinnosť v mieste svojho trvalého bydliska a všade tam kde sa zdržiavala plnila nepravidelne a v menšej výške ako jej bola určená súdom a to od mesiaca máj roku 2012 do mesiaca jún roku 2015 vrátane,  čím jej za toto obdobie vznikol dlh na výživnom najmenej vo výške 847,68 €, pričom rozsudkom Okresného súdu v XXXXX pod č. k. XXXXX zo dňa 07.03.2012, právoplatným dňa 07.03.2012, bola odsúdená za prečin zanedbanie povinnej výživy podľa § 207 ods. 1, ods. 3 písm. b) Trestného zákona, 

lebo zanikla trestnosť činu

Odôvodnenie:
Uznesením vyšetrovateľa Odboru kriminálnej polície Okresného riaditeľstva Policajného zboru v XXXXX sp. zn. XXXXX zo dňa 25.7.2013 bolo podľa § 199 odsek 1 Trestného poriadku začaté trestné stíhanie a súčasne podľa § 206 ods. 1 Tr. por. vznesené obvinenie  XXXXX  pre prečin zanedbania povinnej výživy podľa § 207 ods. 1, ods. 3 písm. b), c) Trestného zákona s odkazom na ust. § 138 písm. j) Trestného zákona na tom skutkovom základe, ako je uvedené vo výrokovej časti uznesenia. 
                 Počas trestného konania boli vo veci vypočutí: svedok - poškodený XXXXX a obvinená XXXXX.  

              Obvinená XXXXX vo svojej výpovedi uviedla, že je pravdou, že na svoje deti XXXXX, XXXXX a XXXXX neplatila výživné tak, ako je to jej kladené za vinu uznesením o vznesení obvinenia. Svoj dlh na výživnom vo výške 880 Eur však uhradila dňa 21.2.2014 a od tej doby riadne uhrádza výživné. 
	
	Svedok - poškodený XXXXX potvrdil neplatenie výživného zo strany obvinenej. Ďalej uviedol, že jeho deti počas neplnenia výživného obvinenou netrpeli hmotnou núdzou. Potvrdil, že poškodená dodatočne uhradila zameškané výživné v plnom rozsahu a ku dňu 16.6.2015 nemá žiaden dlh na výživnom. 
               
	Prečinu zanedbania povinnej výživy podľa § 207 ods. 1, ods. 3 písm. b), c) Trestného zákona s odkazom na ust. § 138 písm. j) Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného, a čin spácha závažnejším spôsobom konania- na viacerých osobách, hoci bol v predchádzajúcich dvadsiatich štyroch mesiacoch za taký čin odsúdený.

                Objektom trestného činu zanedbania povinnej výživy je nárok na výživu pokiaľ je založený na ustanoveniach zákona o rodine, teda priamo z neho vyplýva. 

                Neplnením vyživovacej povinnosti sa rozumie stav, keď oprávnená osoba nedostane všetko, čo je obsahom vyživovacej povinnosti.        
                  
                Z vyšetrovacieho spisu je zrejmé, že v uvedenom prípade došlo k naplneniu ustanovenia § 86 ods. 1 písm. a) Trestného zákona, podľa ktorého trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.  Vykonaným dokazovaním bolo zistené a preukázané, že obvinená XXXXX uhradila dlh na výživnom, pričom dočasné neplnenie vyživovacej povinnosti nemalo na deti XXXXX, XXXXX a XXXXX trvalo nepriaznivé následky. 

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 
   
               Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Michal Oravec
prokurátor